สรุปภาวะตลาดต่างประเทศ ประจำวันที่ 27 เม.ย. 2564
สรุปภาวะตลาดต่างประเทศ ประจำวันที่ 27 เม.ย. 2564
28 เม.ย. 2564

ดัชนีดาวโจนส์ตลาดหุ้นนิวยอร์กปิดบวกเล็กน้อยเมื่อคืนนี้ (27 เม.ย.) ขณะที่ดัชนี Nasdaq ปิดในแดนลบ เนื่องจากนักลงทุนชะลอการซื้อขายก่อนที่บริษัทเทคโนโลยีรายใหญ่ซึ่งรวมถึงไมโครซอฟท์และอัลฟาเบท จะเปิดเผยผลประกอบการไตรมาส 1 ขณะเดียวกันนักลงทุนจับตาผลการประชุมนโยบายการเงินของธนาคารกลางสหรัฐ (เฟด) ซึ่งจะมีการแถลงในวันนี้ตามเวลาสหรัฐ หรือในช่วงเช้าตรู่ของวันพรุ่งนี้ตามเวลาไทย รวมทั้งจับตาการเปิดเผยตัวเลขผลิตภัณฑ์มวลรวมภายในประเทศ (GDP) ไตรมาส 1 ของสหรัฐในวันพฤหัสบดีนี้
ดัชนีเฉลี่ยอุตสาหกรรมดาวโจนส์ปิดที่ 33,984.93 จุด เพิ่มขึ้น 3.36 จุด หรือ +0.01% ดัชนี S&amp;P500 ปิดที่ 4,186.72 จุด ลดลง 0.90 จุด หรือ -0.02% ดัชนี Nasdaq ปิดที่ 14,090.22 จุด ลดลง 48.56 จุด หรือ -0.34%
 
ตลาดหุ้นยุโรปปิดลดลงเมื่อคืนนี้ (27 เม.ย.) โดยถูกกดดันจากการที่ธนาคารยูบีเอสของสวิตเซอร์แลนด์เปิดเผยความเสียหายที่ได้รับจากการปล่อยกู้ให้กับ Archegos ซึ่งเป็นกองทุนเฮดจ์ฟันด์ของสหรัฐ นอกจากนี้ นักลงทุนยังชะลอการซื้อขายหุ้นล็อตใหญ่ก่อนธนาคารกลางสหรัฐ (เฟด) ลงมตินโยบายการเงินในวันพุธนี้ ซึ่งตลาดคาดการณ์ในวงกว้างว่า เฟดจะยังคงตรึงนโยบายการเงินที่ผ่อนคลายต่อไป
ดัชนี Stoxx Europe 600 ปิดตลาดที่ระดับ 439.85 จุด ลดลง 0.35 จุด หรือ -0.08%
ดัชนี CAC 40 ตลาดหุ้นฝรั่งเศสปิดที่ 6,273.76 จุด ลดลง 1.76 จุด หรือ -0.03% และดัชนี DAX ตลาดหุ้นเยอรมนีปิดที่ 15,249.27 จุด ลดลง 47.07 จุด หรือ -0.31% ส่วนดัชนี FTSE 100 ตลาดหุ้นลอนดอนปิดที่ 6,944.97 จุด ลดลง 18.15 จุด หรือ -0.26%
 
ตลาดหุ้นลอนดอนปิดลดลงเมื่อคืนนี้ (27 เม.ย.) โดยถูกกดดันจากการที่เงินปอนด์แข็งค่าขึ้นเมื่อเทียบกับดอลลาร์ ซึ่งส่งผลกระทบกับหุ้นกลุ่มส่งออก แม้หุ้นกลุ่มธนาคารปรับตัวขึ้นขานรับเอชเอสบีซีเปิดเผยผลกำไรรายไตรมาสแข็งแกร่งเกินคาดก็ตาม
ดัชนี FTSE 100 ปิดที่ 6,944.97 จุด ลดลง 18.15 จุด หรือ -0.26%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (27 เม.ย.) หลังจากกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส จัดการประชุมเร็วกว่ากำหนดหนึ่งวัน และมีมติคงนโยบายการผลิตน้ำมันเอาไว้เท่าเดิม ขณะที่นักลงทุนจับตารายงานสต็อกน้ำมันดิบของรัฐบาลสหรัฐซึ่งมีกำหนดเปิดเผยในวันนี้
สัญญาน้ำมันดิบ WTI ส่งมอบเดือนมิ.ย. เพิ่มขึ้น 1.03 ดอลลาร์ หรือ 1.7% ปิดที่ 62.94 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 19 เม.ย.2564
สัญญาน้ำมันดิบเบรนท์ (BRENT) ส่งมอบเดือนมิ.ย. เพิ่มขึ้น 77 เซนต์ หรือ 1.2% ปิดที่ 66.42 ดอลลาร์/บาร์เรล
 
สัญญาทองคำตลาดนิวยอร์กปิดขยับลงเล็กน้อยเมื่อคืนนี้ (27 เม.ย.) เนื่องจากนักลงทุนชะลอการซื้อขายก่อนที่จะรู้ผลการประชุมนโยบายการเงินของธนาคารกลางสหรัฐ (เฟด) ในวันนี้ตามเวลาสหรัฐ ขณะเดียวกันนักลงทุนจับตาการเปิดเผยตัวเลขผลิตภัณฑ์มวลรวมภายในประเทศ (GDP) ไตรมาส 1 ของสหรัฐในวันพฤหัสบดีนี้
สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 1.3 ดอลลาร์ หรือ 0.07% ปิดที่ 1,778.8 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 20.1 เซนต์ หรือ 0.77% ปิดที่ 26.41 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 4.3 ดอลลาร์ หรือ 0.35% ปิดที่ 1,249.5 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 43.30 ดอลลาร์ หรือ 1.5% ปิดที่ 2,952.60 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (27 เม.ย.) โดยดอลลาร์ปรับตัวตามทิศทางอัตราผลตอบแทนพันธบัตรสหรัฐที่ดีดตัวขึ้นเมื่อคืนนี้ ก่อนที่ธนาคารกลางสหรัฐ (เฟด) จะแถลงมติการประชุมนโยบายการเงินในวันนี้ตามเวลาสหรัฐ หรือในช่วงเช้าตรู่ของวันพรุ่งนี้ตามเวลาไทย
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.11% แตะที่ 90.9048 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.73 เยน จากระดับ 108.10 เยน และแข็งค่าเมื่อเทียบกับฟรังก์สวิส ที่ระดับ 0.9142 ฟรังก์ จากระดับ 0.9140 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.2407 ดอลลาร์แคนาดา จากระดับ 1.2399 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.2089 ดอลลาร์ จากระดับ 1.2091 ดอลลาร์ ขณะที่เงินปอนด์อ่อนค่าลงแตะที่ระดับ 1.3901 ดอลลาร์ จากระดับ  1.3906 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7765 ดอลลาร์สหรัฐ จากระดับ 0.7805 ดอลลาร์สหรัฐ